इस सेमिनार में अध्‍यक्षीय वक्‍ता महोदय का स्‍वागत श्री नवनीत कालिया, उप महाप्रबंधक (हाईड्रोलोजी ) ने कियाI तत्‍पश्‍चात सेमिनार के विधिवत् उद्घाटन के दौरान श्रीमती श्रीवास्‍तव ने अध्‍यक्ष महोदय सहित आमंत्रि‍त वक्‍ताओं का स्वागत करते हुए कहा कि इस सेमिनार का उद्देश्य भारत सरकार की राजभाषा नीति संबंधी अपेक्षाओं,प्रावधानों से आपको अवगत कराना है। कार्यक्रम के अध्‍यक्ष महाप्रबंधक (आईटीएंडएसई), एसजेवीएन लि. ने श्री सलिल शमशेरी ने कहा कि राजभाषा हिन्‍दी को प्रभावी ढंग से लागू करने के उद्देश्‍य से ही इस सेमिनार का आयोजन किया जा रहा है I उनका कहना था कि भारत सरकार द्वारा प्रत्‍येक वर्ष जारी वार्षिक कार्यक्रम को ध्‍यान में रखते हुए हमें लक्ष्‍य निर्धारित कर निरंतर प्रयासरत रहना है I सेमिनार में नराकास (कार्यालय-2) शिमला स्थित विभिन्न सदस्य कार्यालयों के 32 अधिकारियों/कर्मचारियों ने भाग लिया।